अनु मलिक

अनु मलिक भारतीय संगीतकार और गायक हैं। इन्होंने संगीत निर्माण का कार्य 1977 में शुरू किया। वह राष्ट्रीय फिल्म पुरस्कार और फिल्मफेयर पुरस्कार विजेता संगीत निर्देशक हैं, जो मुख्य रूप से हिन्दी फिल्म उद्योग में काम करते हैं। 1990 के दशक में वह कई सफल फिल्मों के गाने संगीतबद्ध कर चुके हैं। वह सरदार मलिक के पुत्र हैं। संगीत निर्देशक के रूप में, उन्होंने फिल्मों के विभिन्न शैलियों के लिए संगीत बनाया है। हालाँकि वह 1977 से सक्रिय हैं लेकिन वह फिर तेरी कहानी याद आई, बाज़ीगर, और जानम जैसे फिल्मों के कारण चोटी के संगीतकारों में शामिल हुए। हंटरवाली 77 नामक फिल्म से इन्होंने अपने संगीत निर्देशक का सफर शुरू किया।

मलिक स्थापना के बाद से टेलीविजन शो इंडियन आइडल को जज कर रहे थे, लेकिन उन्होंने अक्टूबर 2018 में इस पद से इस्तीफा दे दिया। उनकी प्रमुख सफल फिल्मों में ऊपर वर्णित के अलावा मैं खिलाड़ी तू अनाड़ी (1994), अकेले हम अकेले तुम (1995), विरासत (1997), बॉर्डर (1997), इश्क (1997), जानम समझा करो (1999), बादशाह (1999), जोश (2000), रिफ्यूजी (2000), हर दिल जो प्यार करेगा (2000), फिज़ा (2000), मुझे कुछ कहना है, अक्स, अजनबी, यादें, अशोका, मैं हूँ ना (2004), फ़िदा (2004) और मर्डर (2004) शामिल हैं। उनके हालिया काम में कमबख़्त इश्क़, शूटआऊट ऍट वडाला, यमला पगला दीवाना और दम लगा के हईशा के लिए संगीत शामिल है।

व्यक्तिगत जीवन 
अनु मलिक ने अंजु से शादी की और इनके दो पुत्र हैं, जिसमें से एक का नाम अनमोल मलिक है और दूसरे का नाम अरमान मलिक है । यह उगली और पगली नामक फिल्म के ताली नामक गाने के कारण जानी जाती हैं।

२०१८ में अनु मलिक पर यौन उत्पीड़न के गम्भीर आरोप लगे जिसके कारण उन्हें इंण्डियन आयडल की निर्णायक समिति से हटा दिया। १९९० की दशक में अलीशा चिनॉय सबसे पहले अनु मलिक पर यौन उत्पीड़न के गम्भीर आरोप लगा चुकी हैं। उनका समर्थन शैरन प्रभाकर ने भी किया था।

नामांकन और पुरस्कार

प्रमुख फिल्में

सन्दर्भ

बाहरी कड़ियाँ

1960 में जन्मे लोग
फ़िल्मफ़ेयर पुरस्कार विजेता
हिन्दी फ़िल्म संगीतकार
राष्ट्रीय फ़िल्म पुरस्कार विजेता